РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 16
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 26.05.2021 г.

Днес, 26.05.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Огнян Дамянов 
                                                                                              Боян Новански
                                                                                              Йордан Стоев

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиционна дейност:

	1.ОТНОСНО: Изпълнение на договор ВСС-12875/09.12.2020 г. за обект: „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла/ ПИ с идентификатор 07603.501.2813 по КККР“ от Инвестиционната програма на Висш съдебен съвет за 2021 г.
           Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
1.2. ПРИЕМА за необходимо и целесъобразно доклада, ведно с преписката по изпълнение на договор рег. № ВСС-12875/09.12.2020 г., сключен между ВСС и „АДВАНС-2002“ ЕООД гр. Хасково с предмет „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла/ПИ с идентификатор 07603.501.2813 по КККР“ да бъде предоствен на дирекция „Правна“, отдел „Обществени поръчки“ за изразяване на становище.
1.3. ВЪЗЛАГА на дирекция „Управление на собствеността на съдебната власт“ да докладва отново преписката след получаване на становището от дирекция „Правна“, отдел „Обществени поръчки“, след което да бъде организирана среща с изпълнителя - „АДВАНС-2002“ ЕООД.
1.4. ИЗПРАЩА преписката ведно с доклада на дирекция „Правна“, отдел „Обществени поръчки“ за изразяване на становище по компетентност.
1.5. ВЪЗЛАГА на дирекция „Управление на собствеността на съдебната власт“ за взетото решение да бъде уведомен „БСК Инженеринг“АД в качеството му на строителен надзор и инвеститорски контрол за строежа, съгласно договор №ВСС-1274/28.01.2021г. и да предприеме необходимите действия, съгласно Наредба № 3 от 31.07.2003 г. за съставяне на актове и протоколи по време на строителството.
1.6. ВЪЗЛАГА на дирекция „Управление на собствеността на съдебната власт“ да предприеме необходимите действия за възлагане на контролно геодезическо заснемане на съществуаща калканна стена на сграда с ИН 07603.501.953.1 от правоспособно лице по ЗКИР, необходимо за установяване наличието на грешка в кадастралната карта на гр. Бяла във връзка  с изпълнение на обект „Изграждане на нова административна сграда за органите на съдебната власт гр. Бяла, УПИ IX—951, 952, кв. 176 по действащия регулационен план на гр. Бяла/ ПИ с идентификатор 07603.501.2813 по КККР“.

	2.ОТНОСНО: Писмо от административния ръководител на Окръжен съд – Враца, с вх. № ВСС-3309/20.05.2021 г., относно възлагане на обществена поръчка с предмет: „Конструктивно обследване, обследване на енергийна ефективност, издаване на енергиен сертификат и технически паспорт и изработване на инвестиционен проект за реконструкция и ремонт на покрива на пристройката на Съдебната палата в гр. Враца“.
           Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

2.2. ВЪЗЛАГА на дирекция „Управление на собствеността на съдебната власт” в АВСС да подготви техническа документация за обществена поръчка за избор на изпълнител с предмет: „Конструктивно обследване, обследване на енергийна ефективност, издаване на енергиен сертификат и технически паспорт и изработване на инвестиционен проект за реконструкция и ремонт на покрива на пристройката на Съдебната палата в гр. Враца“, която да внесе за приемане в комисия „Управление на собствеността“. 

2.3. ИЗПРАЩА решението на комисия „Бюджет и финанси“ към Пленума на ВСС за корекция на бюджета на Окръжен съд – Враца с размера на утвърдената сума, която да бъде прехвърлена по бюджета на ВСС по § 51-00 „Основен ремонт на ДМА“ и на административния ръководител на Окръжен съд – Враца за сведение.

Мотиви: С писмо рег. № ВСС-3309/18.05.2021 г. административният ръководител на Окръжен съд – Враца, уведомява че отказва възможността за предоставяне на средства за изготвяне на тръжна документация за горепосочената поръчка от външен изпълнител и поддържа искането си за изготвяне и провеждане на обществената поръчка от ВСС.
На срещата, проведена на 19.05.2021 г., с административните ръководители на органите на съдебната власт, на които са предоставени средства за основни ремонти, комисия „Управление на собствеността“ е приела искането от административния ръководител на Окръжен съд Враца обект „Конструктивно обследване, обследване на енергийна ефективност, издаване на енергиен сертификат и технически паспорт и изработване на инвестиционен проект за реконструкция и ремонт на покрива на пристройката на Съдебната палата в гр. Враца“ да се възложи от ВСС.

	3.ОТНОСНО: Писмо от административния ръководител на Окръжен съд – Враца, с вх. № ВСС-8221/17.05.2021 г.,  за отпускане на средства за закупуване на два броя бариери за обособяване на зона за сигурност около Съдебната палата –гр. Враца.
           Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
3.2. ПРИЕМА за необходимо и целесъобразно осигуряване средства в размер на 10 390 лв. с ДДС за обособяване на зона за сигурност около Съдебната палата - гр. Враца чрез доставка и монтаж на два броя бариери. 
	
Мотиви: В момента движението и паркирането около сградата е безконтролно, като се извършва по начин, който блокира пешеходния достъп на гражданите и служителите на съда и прокуратурата до сградата на Съдебна палата – гр. Враца. С Решение на Общинския съвет – Враца е дадено съгласие за обособяване на зони за сигурност към прилежащата територия на Съдебната палата. С обособяването на зона за сигурност, ще бъде създадена организация за използване на служебен паркинг и осигурен свободен, безопасен  и удобен достъп на служители и граждани, в т.ч. хора с увреждания до Съдебната палата. 
Средствата за доставка и монтаж на техника /два броя бариери/ за обособяване на зона за сигурност около Съдебната палата са определени в размер на 10 390 лева с ДДС. Съгласно бюджетния класификатор, приет с решение по т. 22.3 от Протокол № 7/22.04.2021 г. на Пленума на ВСС, средствата следва да се отчетат по § 52-19 „Придобиване на други ДМА“, като се осигурят от неразпределения резерв за неотложни непредвидени разходи по бюджета на ВСС.

3.3. ИЗПРАЩА решението от настоящия протокол на Комисия „Бюджет и финанси“ към Пленума на ВСС, за корекция на бюджета на Окръжен съд – Враца и на административния ръководител на Окръжен съд – Враца, за сведение и изпълнение.

	4.ОТНОСНО: Писмо от административния ръководител на Административен съд – Перник, с вх. № ВСС-5686/09.10.2020 г.,  за осигуряване на средства за проектиране на преустройството на 328 кв.м. от сутерена на сградата на Съдебната палата, находяща се на ул. „Търговска“ № 37, гр. Перник в архивни и помощни помещения.
	Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1.ПРИЕМА доклада на инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.
	4.2.ПРИЕМА за необходимо осигуряване на финансови средства в размер на 5 040 лв. с ДДС за изготвяне на инвестиционен проект за преустройство на 328 кв.м. от сутерена на сградата  на ул. „Търговска“ № 37, гр. Перник за архивни и помощни помещения, като средствата се предвидят по § 51-00 „Основен ремонт на ДМА“, за сметка на „Неразпределения резерв за проектиране и основен ремонт на сгради“. 

	Мотиви: Всички ОСВ помещаващи се в сградата на ул. „Търговска“ №37, гр. Перник, са заявили спешна необходимост от допълнителни архивни площи. Министерството на правосъдието с писмо № ВСС-5686/26.01.2021 г. също е потвърдило нуждата от заявените от ОЗ „Охрана“, гр. Перник, помощни площи. 	Необходимо е да бъде изготвен и одобрен проект за преустройството на сутерена във връзка с извършването на неотложните  преустройствени ремонтни работи, заявени от административния ръководител на Административен съд – Перник за нуждите на органите, настанени в сградата с писмо рег.№ ВСС-5686/09.10.2020 г.
Разходът за възлагане на услугата се отнася към § 51-00 „Основен ремонт на ДМА“, за сметка на „Неразпределения резерв за проектиране и основен ремонт на сгради“, предвид обхвата на § 51-00 „Основен ремонт на ДМА“ според единния бюджетен класификатор, включващ разходи за проектиране, строителство, инженеринг и други съпътстващи дейности.

4.3. ВКЛЮЧВА  в Инвестиционната програма на ВСС за 2021 г. обект: „Преустройство на 328 кв.м. от сутерена на сградата  на ул. „Търговска“ № 37, гр. Перник за архивни и помощни помещения със сметна стойност в размер на 5 040 /пет хиляди и четиридесет/ лева с ДДС.
4.4. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2021 г. да отрази промяната по т. 4.3.
4.5. ВЪЗЛАГА на дирекция „Управление на собствеността на съдебната власт“ да подготви писмо до Министерство на правосъдието за предприемане на действия в съответствие със Закона за държавната собственост и правилника за прилагането му във връзка с предоставяне на нови преустроени помещения в сутерена на сградата на ул. „Търговска“ № 37, заявени с писмо рег. № ВСС-5686/26.01.2021 г. от министерството. 
4.6. ИЗПРАЩА решението по т. 4.2 и т. 4.3 на Комисия „Бюджет и финанси“ към Пленума на Висшия съдебен съвет за корекция на бюджета на Административен съд – Перник и на административния ръководител на Административен съд – Перник за сведение.

5.ОТНОСНО: Доклад от инж. Стоянка Георгиева – главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“ във връзка  с обект „Извършване на основен ремонт на Съдебна палата гр. Елена – I-ви етап „Изграждане на ОиВ система“ от Инвестиционната програма на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1.  ПРИЕМА доклада на инж. Стоянка Георгиева - главен експерт в отдел „Инвестиции и строителство“ и инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“ .
5.2. ОТЛАГА вземането на решение по т. 5 от настоящия дневен ред и ВЪЗЛАГА на дирекция „Управление на собствеността на съдебната власт“ да изготви индикативни стойности на всички дейности, включени във всеки един от разгледаните три варианта в доклада за постигане на качествено подобряване на отоплението в сградата на Районен съд – Елена, след което да докладва на следващо заседание на Комисията.

	6.ОТНОСНО: Писмо от административния  ръководител на Окръжен съд – Пазарджик, вх. № ВСС-8304/18.05.2021 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	6.1.ОПРЕДЕЛЯ …………………… за редовни членове на комисия, във връзка с писмо рег. № ВСС-8304/18.05.2021 г. от административния  ръководител на Окръжен съд – Пазарджик, за избор на изпълнител за обект „Вътрешен ремонт на отоплителна инсталация и изграждане на достъпна среда за хора в неравностойно положение в сградата на съдебната палата, гр. Пазарджик“.
           6.2.ОПРЕДЕЛЯ  ………………………… за резервен член на комисия, във връзка с писмо рег. № рег. № ВСС-8304/18.05.2021 г. от административния  ръководител на Окръжен съд – Пазарджик, за избор на изпълнител за обект „Вътрешен ремонт на отоплителна инсталация и изграждане на достъпна среда за хора в неравностойно положение в сградата на съдебната палата, гр. Пазарджик“.
	6.3. ИЗПРАЩА  решението  на Главния секретар на ВСС за сведение и на административния ръководител на Окръжен съд - Пазарджик – за сведение и изпълнение.

	7.ОТНОСНО: Проведена среща на 18.05.2021 г.  между представители на администрацията на Висш съдебен съвет и представители на Министерство на правосъдието относно инвестиционни намерения на ВСС за изграждане на Съдебна палата в гр. Варна и изпълнение на обекти от Инвестиционната програма на ВСС и МП.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	7.1.ПРИЕМА за сведение доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“. 
	7.2.ВЪЗЛАГА на дирекция „Управление на собствеността на съдебната власт“, съвместно с дирекция „Правна“, отдел „Обществени поръчки“ да предприеме необходимите действия по подготовка и обявяване на обществена поръчка с предмет: „Проектиране и СМР по изграждане на пристройка  към Съдебната палата за обособяване на Административен съд - Силистра и ОЗ „Изпълнение на наказанията“.
 7.3. ВЪЗЛАГА на дирекция „Управление на собствеността на съдебната власт“ за резултатите от  проведената среща с представители на Министерство на икономиката и предстояща среща с представителите на Министерство на правосъдието във връзка с обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“ да докладва на следващо заседание на Комисия „Управление на собствеността“ към Пленума на ВСС.
	7.4.ВЪЗЛАГА на дирекция „Управление на собствеността на съдебната власт“ при постъпване на нова информация от страна на Министерство на правосъдието, ДП „Фонд затворено дело“, Община Варна и Областен управител на Област Варна във връзка с имот с ИН 10135.3516.147, гр. Варна, район „Младост“, бул. „Хр. Смирненски“ за изграждане на сграда (сгради) за нуждите на ОСВ да докладва преписката отново на следващо заседание на комисия „Управление на собствеността“ към Пленума на ВСС.
	7.5.ИЗПРАЩА решението чрез главен секретар на дирекция „Правна“ за сведение и изпълнение.  

	8.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на ВСС за 2021 г., към 30.04.2021 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.04.2021 г.

8.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.04.2021 г. на Комисия „Бюджет и финанси“ към Пленума на ВСС.

-	Текущи ремонти:

	9.ОТНОСНО: Писмо от административния ръководител на Окръжен съд – Благоевград, с вх. № ВСС-7722/10.05.2021 г., за осигуряване на средства за изграждане на мълниезащитна заземителна инсталация на сградата на Съдебна палата - Благоевград.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада на инж. Минчо Стаев – главен експерт в отдел „Инвестиции и строителство“ и инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.
9.2. ПРИЕМА за необходимо, целесъобразно и неотложно извършването на разход за изготвянето на проект и изграждането на нова мълниезащитна заземителна инсталация в сградата на Съдебната палата – Благоевград, на стойност 2 930,81лв. с ДДС, съгласно представената от административния ръководител на Окръжен съд – Благоевград икономически най-изгодна оферта.

Мотиви: Във връзка с констатирани проблеми с експлоатационното състояние на съществуващата мълниезащитна заземителна инсталация на Съдебна палата – Благоевград след прверка на място от страна на Служба по трудова медицина са направени препоръки за изграждане на нова такава. С изграждането на нова мълниезащитната инсталация в сградата ще се изпълнят предписанията на Служба по трудова медицина и ще се предотвратят злополуки с хора, щети на сградата, причинени от преки попадения на мълнии или на вторични въздействия на мълнии върху нея.
Изпълнението на ремонта е неотложен по смисъла на § 1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на Окръжен съд – Благоевград
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	0,00 лв.	няма	
2017	0,00 лв.	няма	
2018	9137,00лв.	ремонт на покрив.	
2019	0,00 лв.	няма	
2020	0,00лв.	няма	
2021	50000,00 лв.	ремонт тоалетни в сутерен, на 1-ви, 2-ри и 3-ти етажи - 8 бр.	

9.3. ПРЕДЛАГА на Комисия „Бюджет и финанси“ към Пленума на ВСС да коригира бюджета на Окръжен съд - Благоевград със сумата от 2 930,81 лв. с ДДС за изготвянето на проект и изграждането на нова мълниезащитна заземителна инсталация в сградата на Съдебната палата – Благоевград. Средствата да се осигурят от неразпределения резерв за непредвидени неотложни разходи по бюджета на съдебната власт.
9.4. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Окръжен съд - Благоевград за сведение.

	10. ОТНОСНО: Писмо от административния ръководител на Районен съд – Перник, с вх. № ВСС-7053/26.04.2021 г.,  за оборудване на два броя архивни помещения в сутерена на сградата на Съдебната палата, находяща се на ул. „Търговска“ №  37, гр. Перник.
	Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	10.1.ПРИЕМА доклада на инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.
	10.2.ПРИЕМА за необходимо действията по осигуряване на финансови средства за оборудване на два броя нови  архивни помещения за нуждите на РС - Перник да се предприемат след изпълнение на строително-монтажните работи за преустройството на част от сутерена в сградата на ул. „Търговска“ № 37 за  архивни и помощни  помещения, заявен с искане рег. № ВСС-5686/09.10.2020 г.
Мотиви:  Искането за  преустройството на 328 кв.м. в сутерена на сградата на ул. „Търговска“ № 37, гр. Перник за архивни и помощни  помещения за нуждите на органите, ползващи сградата, е включено в резерва на одобреното разпределение на средствата за текущи ремонти в сгради на съдебната власт за 2021 г. Преустройствените работи ще се изпълнят след изготвяне и одобряване от главния архитект на гр. Перник на инвестиционен проект за преустройството. Към датата на този доклад няма одобрен проект и строително-монтажните работи не са стартирали. Няма обособени нови архивни помещения, които да бъдат предоставени за нуждите на Районен съд – Перник и не е налице необходимост от осигуряване на средства за оборудването им.
10.3. ИЗПРАЩА решението по т. 10.2 на Комисия „Бюджет и финанси“ към Пленума на ВСС и на административния ръководител на Районен съд – Перник за сведение. 

- Управление на собствеността:

11.ОТНОСНО: Проект на решение за възлагане правото на стопанисване на поземлен имот находящ се в община Варна, гр. Варна, район „Приморски“,  к.к. „Чайка“. 

След проведено обсъждане по предложения проект на решение беше проведено гласуване, като „За“ гласуваха: г-н Стефан Гроздев, г-н Боян Новански, г-н Огнян Дамянов и г-н Йордан Стоев, а „Против“ гласува г-жа Олга Керелска, която изложи съображение, че гласува отрицателно по така направеното предложение, независимо от обстоятелството, че решението е производно на вече взетото от мнозинството в Пленума решение за придобиване правото на управление на имота, както и от обстоятелството, че предлаганото решение е в съответствие с практиката на ВСС за предоставяне на стопанисването на подобни обекти на различни органи на съдебната власт при съответното правно основание. Г-жа Керелска обоснова отрицателния си вот с нецелесъобразност на придобиването на този имот от Висшия съдебен съвет, съответно от Прокуратура на Република България, поради значителните разходи, които следва да се поемат във връзка с охрана, строително-ремонтни работи за въвеждането на обекта в експлоатация, както и разходи необходими за по-нататъшната експлоатация и стопанисване на имота.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ПРЕДЛАГА на Пленума на Висшия съдебен съвет /ВСС/ да приеме следното решение:

1. ИЗМЕНЯ И ДОПЪЛВА решение по т. 29 от протокол № 18/08.06.2017 г. на Пленума на ВСС изменено и допълнено с решение по т. 6 на Комисия „Управление на собствеността“, с делегирани правомощия с решение по т. 72 от протокол № 30/10.12.2020 г., по Протокол № 1/13.01.2021 г., в частта по т. 29.II за възлагане на стопанисването „На Главния прокурор на Република България  на недвижимите имоти, намиращи се в“, със следния текст:
- к.к. „Чайка“, общ. Варна, гр. Варна, р-н „Приморски“, представляващ ПИ № 10135.2571.1293, заедно с поземления имот, върху който са разположени“.

2. ИЗПРАЩА решението на Главния прокурор на Република България, на разпореждане.

11.2. ВНАСЯ предложението като допълнителна точка в следващото редовно заседание на Пленума на Висшия съдебен съвет.

	12.ОТНОСНО: Проект на решение за разпределение на недвижим имот – частна държавна собственост, представляващ ведомствено жилище, а именно: ателие № 19, находящо се в гр. София, район „Триадица“, местност „Манастирски ливади – изток“ кв. 6а, ж.к. „Манастирски ливади – Б“ № 61, секция „А“ + „Б“, вх. А.
	Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 387 и чл. 388, ал. 1 от Закона за съдебната власт и във връзка с чл.22 ал.3 от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди 

12.1. ПРЕДЛАГА на Пленума на Висшия съдебен съвет да вземе следното решение:

1. ОТМЕНЯ решение по т. 39 от Протокол № 16/25.05.2017 г. на Пленума на Висшия съдебен съвет,  изменено и допълнено с решение по т. 86 от Протокол № 21/19.07.2018, по т. 71 от Протокол № 28/21.11.2019 г., по т. 59 от Протокол № 29/05.12.2019 г., по т. 41 от Протокол № 30/12.12.2019 г. и по т. 51 от Протокол № 28/19.11.2020 г. в частта на раздел I., т. 4: „На Апелативен специализиран наказателен съд": Ателие 19, намиращо се в гр. София, р-н Триадица, м-ст „Манастирски ливади – изток“, кв. 6а, ж.к. „Манастирски ливади – Б“ № 61, секция „А“ + „Б“, вх. А  мансарден и  подпокривен етажи, на две нива.
2.СЪЗДАВА нова т. 15, в раздел I, т. 39 от Протокол № 16/25.05.2017 г. на Пленума на Висшия съдебен съвет,  изменено и допълнено с решение по т. 86 от Протокол № 21/19.07.2018, по т. 71 от Протокол № 28/21.11.2019 г., по т. 59 от Протокол № 29/05.12.2019 г., по т. 41 от Протокол № 30/12.12.2019 г. и по т. 51 от Протокол № 28/19.11.2020 г., както следва:
„ т. 15. На Апелативен съд – София:
-	Ателие 19, намиращо се в гр. София, р-н Триадица, м-ст „Манастирски ливади – изток“, кв. 6а, ж.к. „Манастирски ливади – Б“ № 61, секция „А“ + „Б“, вх. А  мансарден и  подпокривен етажи, на две нива;
3.ВЪЗЛАГА на административния ръководител на Апелативен специализиран наказателен съд  и административния ръководител на  Апелативен съд – София да организират в едномесечен срок от приемане на решението предаването и приемането на  ведомственото жилище, намиращо се в гр. София, р-н Триадица,    м-ст „Манастирски ливади – изток“, кв. 6а, ж.к. „Манастирски ливади – Б“ № 61, секция „А“ + „Б“, вх. А, ателие 19, като изпратят приемо-предавателен протокол на Дирекция „УССВ“.
4.ИЗПРАЩА решението на административния ръководител на Апелативен специализиран наказателен съд  и на административния ръководител на  Апелативен съд – София, за сведение и изпълнение.

12.2. ВНАСЯ предложението като редовна точка в следващото редовно заседание на Пленума на Висшия съдебен съвет.

	13.ОТНОСНО: Проект на решение за разпределение на недвижим имот – частна държавна собственост, представляващ ведомствено жилище, а именно: апартамент № 11, находящ се в гр. Велико Търново, ул. „Драган Цончев“ № 14, вх. В, ет. 4.
          Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 387 и чл. 388, ал. 1 от Закона за съдебната власт и във връзка с чл. 22 ал.3 от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди 

13.1. ПРЕДЛАГА на Пленума на Висшия съдебен съвет да вземе следното решение:

          1.ОТМЕНЯ решение по т. 39 от Протокол № 16/25.05.2017 г. на Пленума на Висшия съдебен съвет, изменено и допълнено с решение по т. 86 от Протокол № 21/19.07.2018 г., по т. 71 от Протокол № 28/21.11.2019 г., по т. 59 от Протокол № 29/05.12.2019 г., по т. 41 от Протокол № 30/12.12.2019 г. и по т. 51 от Протокол № 28/19.11.2020 г. в частта на раздел I. по т. 8: „На Окръжен съд – гр. Велико Търново“ апартамент № 11, находящ се в гр. Велико Търново, ул. „Драган Цончев“ № 14, вх. В, ет. 4;

          2.ИЗМЕНЯ И ДОПЪЛВА решение по т. 39 от Протокол № 16/25.05.2017 г. на Пленума на Висшия съдебен съвет, изменено и допълнено с решение по т. 86 от Протокол № 21/19.07.2018 г., по т. 71 от Протокол № 28/21.11.2019 г., по т. 59 от Протокол № 29/05.12.2019 г., по т. 41 от Протокол № 30/12.12.2019 г. и по т. 51 от Протокол № 28/19.11.2020 г. в раздел I., т.12: „На Прокуратурата на Република България“ със следния текст:
-	апартамент №11, находящ се в гр. Велико Търново, ул. „Драган Цончев“ №14, вх. В, ет. 4.

3.ВЪЗЛАГА на административния ръководител на Окръжен съд – гр. Велико Търново и Главния прокурор на Република България да организират в едномесечен срок от приемане на решението предаването и приемането на  ведомственото жилище, находящо се в гр. Велико Търново, ул. „Драган Цончев“ № 14, вх. В, ет. 4, ап. 11, като изпратят приемо-предавателен протокол на дирекция „УССВ“.

4.ИЗПРАЩА решението на  Главния прокурор на Република България на разпореждане и на административния ръководител на Окръжен съд – Велико Търново за сведение и изпълнение.

13.2. ВНАСЯ предложението като редовна точка в следващото редовно заседание на Пленума на Висшия съдебен съвет.

-	Разни.

	14.ОТНОСНО: Изпълнение на решение по т. 4.3. от протокол № 14/12.05.2021 г. от редовното заседание чрез видеоконферентна връзка на Комисия „Управление на собствеността“ към Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	14.1.ПРИЕМА доклада на Стефка Инджова – директор на дирекция „Управление на собствеността на съдебната власт“.
	14.2. ВЪЗЛАГА на дирекция „Управление на собствеността на съдебната власт“ да организира среща с представители от ръководството на „Обединена българска банка“ АД, във възможно най-кратък срок, като предварително бъдат уведомени за въпросите, които следва да бъдат решени, по отношение на имот с ИН 51809.504.2226 по КККР на гр. Нова Загора.

	15.ОТНОСНО: Изпълнение на решение по т. 2 от протокол № 3/19.05.2021 г. от съвместното заседание на Комисия „Управление на собствеността“, Комисия „Бюджет и финанси“ и Комисия „Професионална квалификация и информационни технологии“ към Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

15.1. ПРЕДЛАГА на Пленума на Висшия съдебен съвет да вземе следното решение:
1. ДАВА СЪГЛАСИЕ да бъдат осигурени и да се ползват 9 /девет/ броя помещения - кабинети в сградата, находяща се в гр. София, бул. „Ген. М. Д. Скобелев“ № 23, на етажи V-ти и VI-ти - в частта на Прокуратура на Република България, за изпълнение функциите на европейските делегирани прокурори и административния персонал, подпомагащ  осъществяването на тяхната дейност.
2. ИЗПРАЩА решението на административния ръководител на Софийски районен съд, за сведение и на главен прокурор на Република България, на разпореждане.

15.2. ВНАСЯ предложението като допълнителна точка в следващото редовно заседание на Пленума на Висшия съдебен съвет.

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ